בשנת 2011, הגיעה הנבחרת עד לגמר גביע אלגארבה (אחד מטורנירי הנשים החשובים בעולם), בו הפסידה 4-2 לארצות הברית. בגביע זה, חלוצת הנבחרת מרגרט לארה וידרסדוטיר, סיימה כמלכת השערים של הגביע עם ארבעה כיבושים. שנתיים לאחר מכן, העפילה הנבחרת בשנית לאליפות אירופה והפעם הגיעה עד לשלב רבע הגמר, שם הודחה על ידי שוודיה. ב-2014, שוב זכתה הנבחרת להצלחה בגביע אלגארבה, לאחר שניצחה 1-2 את שוודיה בקרב על המקום השלישי.